text: Tey vóru fá, ið høvdu roknað við, at TB skuldi vera so væl
  við í bestu deildini, sum felagið er nú. Veruleikin er, at út av 5 teimum
  fyrstu dystunum í landskappingini, hevur TB vunnið tveir, spælt tveir javnar og
  tapt ein dyst. Stigatalið er 8 og er TB tí á einum deildum 4. plássi, ið gevur
  atgongd til europeiskan fótbólt. Afturat hesum vann TB fyrsta dystin í
  kappingini um løgmanssteypið, móti grannunum úr Vági, FC Suðuroy, og er sostatt
  framvegis við í hesi kappingini eisini.
text: #000002
text: Kappingarárið er sjálvandi júst byrjað, men avrikini hjá
  okkara monnum hava verið so mikið sannførandi, at teir hava gjørt øllum serfrøðingum
  fyri skommum. Tá føroyameistararnir úr HB vóru á vitjan sunnudagin, fóru øll
  (uttan einstakir HB-fjepparir) heim við einari kenslu av, at TB átti at vunnið
  dystin við meir enn einum máli.
text: #000003
text: Okkara røsku menn hava funnið eyðkendu, gomlu dygdirnar fram
  aftur og vit viðhaldsfólk vita, at teir geva ongantíð upp! Spælið flýtir í
  longum løtum heilt væl, verjan er krútsterk og hóast álopið saktans kundi havt
  skotið dupult so nógv mál, ið tað hevur skotið higartil, so hava vit í TB
  eisini toppskjúttan í bestu deildini – evnaríka Stefan Radosavljevic.
text: #000004
text: Vit vita nú, at blaðunga lið okkara (við einstøkum eldri
  dygdar-undantøkum) inniheldur dygdir, ið vit kanska ikki høvdu givið okkum far
  um áður. Útlendsku leikararnir hava styrkt okkum, har teir eru settir inn, evnaríku
  Dánjal og John Villy hava verið okkum ein sannur fongur, eftir at teir valdu at
  spæla fyri TB í ár og Pól Ingason hevur valla spælt betur enn hann ger júst í
  løtuni. Gleðiligt er eisini at síggja “gamla” stríðsmannin Aron Sørensen, aftur
text: #000005
text: Ein innilig áheitan skal fara til áður so mælska
  fjepparafelagið “Einherjar”, um at koma út úr hellunum aftur og taka bannarar,
  trummur og hvat annað er at fáa fatur á, fram aftur og lata mótstøðulið- og
  fjepparar vita, at við Stórá er tað TB sum tað snýr seg um!
text: #000008
text: Tórsdagin skulu Víkingar ikki verða í iva um hvar teir eru
  komnir – teir eru komnir til vøggu føroyska fótbóltsins! Tað var her alt
  byrjaði – søgan byrjaði við okum!
text: #000009